Diari Oficial de la Generalitat Valenciana


Sumari del DOGV 5777, del 04-06-2008 (2008/5997)

Informació pública de l'alternativa tècnica al Programa d'Actuació Integrada del Sector-30 Eco-parc Industrial de Torrevieja (Alacant).
---------------------------------------------------------------------------------------------------------------------------------------

### Dades del document

Número de DOGV
:   5777

Data del DOGV
:   04-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5997


Data del document
:   07-05-2008

Organisme emissor
:   Grupo Generala de Servicios Integrales, Proyectos, Construcciones y Obras, SL y Poligono Industrial Cv-942, SL

Tipus de document
:   Informació Pública

Descriptors 

:   * Torrevieja
    * pla d'urbanisme
    * empresa privada

Informació pública de l'alternativa tècnica al Programa d'Actuació Integrada del Sector-30 Eco-parc Industrial de Torrevieja (Alacant). [2008/5997]  
En sessió de data 27 d'abril de 2007, el Ple de l'Ajuntament de Torrevieja, va acordar la convocatòria de concurs per a la selecció d'agent urbanitzador del Sector 30 Eco-parc Industrial remés l'11 de febrer de 2008 en el Diario Oficial de la Unión Europea, publicat en este en el número 40072-2008-ES de data 13 de febrer de 2008; i s'acorda així mateix l'aprovació de les bases particulars reguladores del concurs corregides mitjançant Acord Plenari de data 28 de setembre de 2007, i publicades en el Butlletí Oficial de la Província d'Alacant número 12, de 17 de gener de 2008.   
Les mercantils Grupo Generala de Servicios Integrales, Proyectos, Construcciones y Obras, SL i Polígono Industrial CV-942, SL han formulat un programa d'actuació integrada acompanyat d'alternativa tècnica, per al desenvolupament del Sector 30 Eco-parc Industrial de Torrevieja.  
De conformitat amb els articles 134 i 126 de la Llei 16/2005, de 30 de desembre, de la Generalitat, Urbanística Valenciana, i article 293 del Reglament d'Ordenació i Gestió Territorial i Urbanística, es fa constar que els documents de l'alternativa tècnica sotmesos a informació pública són els següents: document de justificació de la integració territorial, pla parcial, estudi de sostenibilitat ambiental, estudi d'integració paisatgística, estudi d'impacte ambiental, estudi d'impacte ambiental acústic, i projecte d'urbanització que inclou estudi d'inundabilitat.   
Els documents es troben protocol·litzats a la notaria de Jorge Conde Ajado i Antonio Artero García, amb residència a Orihuela i amb domicili al carrer José Antonio, 4, CP 03575. També es troba depositada una còpia de l'esmentada documentació en sobre obert a l'Ajuntament de Torrevieja.   
En aplicació del que establix l'article 134 de la Llei 16/2005 i concordants, se sotmet l'esmentada alternativa tècnica a informació pública per termini d'un mes, comptador des de l'última publicació d'este anunci en el Diari Oficial de la Comunitat Valenciana. Durant este termini qualsevol persona podrà comparéixer a la notaria on es troba protocol·litzada l'alternativa, en dia hàbil, de 09.00 a 14.00 hores, per a obtindre còpia a costa seua de l'acta de protocol·lització dels esmentats documents o sol·licitar que se li exhibisca esta, així com formular al·legacions i suggeriments.  
Així mateix, es fa constar la possibilitat de consultar a l'Ajuntament de Torrevieja, en horari d'atenció al públic, les actuacions derivades de la documentació presentada, així com de presentar davant d'este, al·legacions per a la incorporació a aquelles en els terminis de l'article 295 del Decret 67/2006, del Consell.  
Igualment, es fa constar que, prèviament a la publicació d'este anunci, i en compliment de l'article 134.4 de la Llei 16/2005, s'ha procedit a efectuar avís de l'inici del procediment a tots els titulars de drets afectats per l'actuació proposada que figuren en el certificat emés pel Servici d'Alacant de la Direcció General del Cadastre del Ministeri d'Economia i Hisenda.   
Es comunica que este anunci es publica igualment a tots aquells titulars cadastrals o propietaris afectats que pogueren resultar desconeguts o les dades cadastrals dels quals que figuren en el Cadastre resultaren errònies, donant compliment al que establix l'article 59.4 de la Llei de Règim Jurídic de les Administracions Públiques i del Procediment Administratiu Comú per a les persones interessades que siguen desconegudes o amb domicili ignorat, sense perjudici que l'avís a estos titulars s'efectue addicionalment mitjançant publicació en el Butlletí Oficial de la Província d'Alacant, segons el que disposa l'article 296.4 del Decret 67/2006, del Consell.  
Torrevieja, 7 de maig de 2008.- L'administrador únic de Grupo Generala de Servicios Integrales, Proyectos, Construcciones y Obras, SL: Manuel Martínez Ortuño. L'administradora única de Polígono Industrial CV-942, SL: Maria Dolores Gómez Bernabeu.